คุณเอลฟ์โอตาคุ

คุณเอลฟ์โอตาคุefn|ชื่อเรื่องภาษาไทยของซีรีส์อนิเมะดัดแปลงลิขสิทธิ์เผยแพร่โดยเมเดียลิงก์ ส่วนซีรีส์มังงะที่เป็นต้นฉบับยังไม่มีลิขสิทธิ์ในประเทศไทย (เอโดมาเอะ เอรูฟุ) เป็นซีรีส์มังงะญี่ปุ่น แต่งเรื่องและวาดภาพโดยอากิฮิโกะ ฮิงูจิ ตีพิมพ์ในนิตยสารโชเน็งแม็กกาซีนเอดจ์ของสำนักพิมพ์โคดันชะตั้งแต่เดือนมิถุนายน พ.ศ. 2562 รวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 9 เมือเดือนกุมภาพันธ์ พ.ศ. 2567 ซีรีส์อนิเมะโทรทัศน์ดัดแปลงผลิตโดยสตูดิโอซี2ซี ออกอากาศตั้งแต่เดือนเมษายนถึงมิถุนายน พ.ศ. 2566

**เนื้อเรื่อง**
โคกาเนอิ โคอิโตะอายุ 16 ปี เพิ่งมาเป็นมิโกะที่ศาลเจ้าทาคามิมิ จึงกลายมาเป็นผู้ดูแลของ "เทพ" ประจำศาลเจ้า ซึ่งเป็นเอลฟ์ผู้งดงามและไม่แก่ไม่ตายชื่อว่าเอลด้า แต่เอลด้าเป็นพวกชอบเก็บตัวที่กลัวการออกไปนอกเขตของศาลเจ้าตั้งแต่เหตุกาณ์ที่มีเด็กชายคนหนึ่งล้อเธอเรื่องหูยาวเมื่อ 60 ปีก่อน โคอิโตะจึงพยายามที่จะพาเอลด้าให้ออกจากเปลือกที่ตนสร้างขึ้นและมีชีวิตที่สนุกสนานในโลกที่กว้างขวางขึ้นกว่าเดิม

**ตัวละคร**
Koganei Koito
voiced by|ยูกะ โอซากิ
โคอิโตะสืบทอดตำแหน่งมิโกะรุ่นที่ 15 ของครอบครัวหลังการเสียชีวิตของปู่ และกลายมารู้สึกคับข้องใจเพราะเอลด้า "เทพ" ประจำศาลเจ้าซึ่งเป็นเอลฟ์ที่ถูกอัญเชิญมาเมื่อหลายร้อยปีก่อน ไม่ใช่สิ่งที่น่าเกรงขามแบบในเทพนิยาย แต่เธอก็ยังคงดูแลเอลด้าหลังเอลด้าเคยปลอบใจเรื่องการเสียชีวิตของแม่โคอิโตะเมื่อโคอิโคะอายุ 6 ขวบ
Eruda / Erudarī Iruma Fanomeneru
voiced by|อามิ โคชิมิซุ
เอลฟ์หญิงผู้งดงามอายุ 621 ปี ผู้ถูกอัญเชิญจากต่างโลกมายังโลกมนุษย์เมื่อกว่า 400 ปีก่อนโดยโทกุงาวะ อิเอยาสึ เธอกลายเป็น "เทพ" ประจำศาลเจ้าทาคามิมิภายใต้ชื่อว่า Takamimi Hime no Mikoto แทนที่จะทำหน้าที่อัน "ศักดิ์สิทธิ์" เธอกลับกลายเป็นโอตาคุที่ชอบเก็บตัวอยู่แต่ในบ้านและใช้เวลาไปกับอนิเมะ วิดีโอเกม และดื่มเครื่องดื่มบำรุงกำลัง ความสามารถทางเวทมนตร์เพียงอย่างเดียวของเธอคือการติดต่อกับผู้อื่นผ่านทางโทรจิต แม้เธอจะมีข้อเสียอยู่มากและเป็นคนขี้อายสุดขีด แต่เธอก็ได้รับความเคารพอย่างสูงในละแวกนั้น
Sakuraba Koma
voiced by|ฮารูกะ ไอกาวะ
เพื่อนสนิทและเพื่อนร่วมชั้นของโคอิโตะ
Koganei Koyuzu
voiced by|ฮิโตมิ เซกิเนะ
น้องสาวของโคอิโตะ อายุยังน้อยแต่มีความสามารถในการทำอาหารซึ่งเอลด้าชื่นชอบมาก
Yorude / Yoruderira Rirafenomenea
voiced by|ริเอะ คูงิมิยะ
ดาร์กเอลฟ์หญิงอายุ 622 ปี และเป็น "เทพ" ประจำศาลเจ้าฮิโระมิมิภายใต้ชื่อว่า ฮิโระมิมิฮิเมะ โนะ มิโคโตะ ถูกอัญเชิญมายังโลกมนุษย์มาในช่วงเวลาเดียวกันกับเอลด้า โดยอัญเชิญมาโดยโทโยโตมิ ฮิเดโยชิ เป็นเอลฟ์ที่มีความกระตือรือร้นต่างจากเอลด้าและชอบเดินทางไกลไปทั่วญี่ปุ่น แต่มักจะหลงทาง ยอร์เด้มีอายุมากกว่าเอลด้า 1 ปีแต่มีลักษณะและนิสัยเหมือนเด็กมากกว่า
Kohinata Himawari
voiced by|เทรุ อิกูตะ
เด็กสาวอายุ 16 ปีเท่ากับโคอิโตะ เป็นมิโกะรุ่นที่ 15 ในตระกูลของเธอ และเป็นผู้ดูแลของยอร์เด้
Haira / Hairaria Aira Mirarasuta

เอลฟ์หญิงอายุ 726 ปี และเป็น "เทพ" ประจำศาลเจ้าอุระมิมิภายใต้ชื่อว่า อุระมิมิฮิเมะ โนะ มิโคโตะ ถูกอัญเชิญมายังโลกมนุษย์มาในช่วงเวลาเดียวกันกับเอลด้า โดยอัญเชิญมาโดยมาเอดะ โทชิอิเอะ เป็นเอลฟ์ที่มีอายุมากที่สุดในเอลฟ์สามตนที่ถูกอัญเชิญมายังโลกนี้ จึงมักจะเรียกร้องให้เอลด้าเรียกตนว่า "ท่านพี่" ไฮร่าเสพติดการเล่นพนันมากจนเป็นที่อิดหนาระอาใจของอิสิซึผู้เป็นมิโกะของเธอ
Koimari Isuzu
voiced by|คานะ อิจิโนเซะ
เด็กสาวอายุ 16 ปีเท่ากับโคอิโตะ เป็นมิโกะของศาลเจ้าอุระมิมิและเป็นผู้ดูแลของไฮร่า นอกจากนี้ยังเป็นอินฟลูเอนเซอร์ที่มีผู้ติดตามกว่าหนึ่งแสนห้าหมื่นคนและโคอิโตะก็เป็นแฟนคนหนึ่งที่ติดตามอิสึซึ แม้ว่าอิสึซึมักจะตำหนิไฮร่าเรื่องที่ติดการพนัน แต่เธอก็ชอบจะถ่ายรูปภาพของไฮร่าและใช้เงินไปกับการพิมพ์ภาพถ่ายเหล่านั้นเป็นงานอดิเรก

**สื่อ**

**มังงะ**
ซีรีส์มังงะ คุณเอลฟ์โอตาคุ แต่งเรื่องและวาดภาพโดยอากิฮิโกะ ฮิงูจิ ตีพิมพ์ในนิตยสารโชเน็งแม็กกาซีนเอดจ์ของสำนักพิมพ์โคดันชะตั้งแต่วันที่ 17 มิถุนายน พ.ศ. 2562 รวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 10 เมื่อเดือนกันยายน พ.ศ. 2567 

**หนังสือมังงะ**

**อนิเมะ**
ซีรีส์อนิเมะโทรทัศน์ดัดแปลงมีการประกาศสร้างในเดือนมิถุนายน พ.ศ. 2565 ผลิตโดยสตูดิโอซี2ซี กำกับโดยทาเกบูมิ อันไซ เขียนบทโดยโชโงะ ยาซูกาวะ ออกแบบตัวละครโดยทาเกชิ โอดะ ซึ่งรับหน้าที่เป็นหัวหน้าผู้กำกับแอนิเมชันด้วย แต่งดนตรีประกอบโดยอากิโตะ มัตสึดะ ซีรีส์อนิเมะออกอากาศตั้งแต่วันที่ 8 เมษายน พ.ศ. 2566 ทางผังรายการ Animeism ของช่อง MBS และช่องอื่น ๆ ในเครือ เพลงเปิดเชื่อเพลงว่า Kien Romansu ร้องโดยนานาโวะ อาการิ  ส่วนเพลงปิดชื่อเพลงว่า Odoru Hikari ร้องโดย Cody Lee เมเดียลิงก์ได้ลิขสิทธิ์เผยแพร่ในภูมิภาคเอเชียใต้และเอเชียตะวันออกเฉียงใต้ ฉายทางช่องยูทูปอนิ-วันเอเชียและอนิ-วันไทยแลนด์

**รายชื่อตอน**

**หมายเหตุ**

**อ้างอิง**

**แหล่งข้อมูลอื่น**
 เว็บไซต์ทางการของมังงะที่ โชเน็งแม็กกาซีนเอดจ์ - เว็บไซต์ทางการของอนิเมะ -  อนิเมะ  คุณเอลฟ์โอตาคุ ที่อนิ-วัน ไทยแลนด์-  อนิเมะ  คุณเอลฟ์โอตาคุ ที่อนิ-วัน เอเชีย-  อนิเมะ คุณเอลฟ์โอตาคุ ที่ปีลีปีลี- 23644
หมวดหมู่:ซี2ซี (สตูดิโอ)
หมวดหมู่:มังงะที่ตีพิมพ์ในปี พ.ศ. 2562
หมวดหมู่:อนิเมะที่ออกฉายในปี พ.ศ. 2566
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2566
หมวดหมู่:การ์ตูนญี่ปุ่นแนวสุขนาฏกรรม
หมวดหมู่:การ์ตูนญี่ปุ่นแนวจินตนิมิต
หมวดหมู่:เอลฟ์ในวัฒนธรรมประชานิยม
หมวดหมู่:มังงะของสำนักพิมพ์โคดันชะ
หมวดหมู่:การ์ตูนญี่ปุ่นแนวโชเน็ง
หมวดหมู่:การ์ตูนญี่ปุ่นแนวชีวิตโรงเรียน
หมวดหมู่:เมเดียลิงก์